ซิสเตอร์ปรินเซส

ซิสเตอร์ปรินเซส () เป็นคอลัมน์หนึ่งในนิตยสารเด็งเงคิ G's แมกกาซีน ซึ่งนำเสนอในรูปแบบนวนิยายแนวบิโชโจะ แต่งเรื่องโดย ซากุระโกะ คิมิโนะ วาดภาพประกอบโดย นาโอโตะ เทนฮิโระ ลงตีพิมพ์ตั้งแต่ พ.ศ. 2542 - 2546 ต่อมาได้มีการนำเรื่องนี้มาสร้างเป็นเกมสำหรับเครื่องเพลย์สเตชัน และเกมบอยแอดวานซ์ รวมไปถึงสื่ออื่น ๆ เช่น ภาพยนตร์การ์ตูนโทรทัศน์ และหนังสือการ์ตูน

 ประวัติ 
ซิสเตอร์ปรินเซสเป็นคอลัมน์นิยายที่ตีพิมพ์ในนิตยสารเด็งเงคิ G's แมกกาซีน ตีพิมพ์ครั้งแรกในเดือนมีนาคม พ.ศ. 2542 โดยตัวละครมีน้องสาวอยู่เพียง 9 คน เท่านั้น ซึ่งต่อมาได้เพิ่มตัวละครอีก 3 ตัว คือ ฮารุกะ โยทสีบะ และอาเรียในเดือนมีนาคม พ.ศ. 2543 ซึ่งเนื้อเรื่องสำคัญจะเกี่ยวกับจดหมายที่น้องสาวเขียนบอกเล่าความรู้สึกถึงพี่ชายซึ่งแยกกันอยู่

ต่อมา บริษัทโซนีได้นำเรื่องซิสเตอร์ปรินเซสไปสร้างเป็นเกมเพลย์สเตชัน ออกจำหน่ายเมื่อวันที่ 8 มีนาคม พ.ศ. 2544 ซึ่งเกมนี้ได้ขายดีเป็นอันดับสามของญี่ปุ่นในสัปดาห์แรกที่วางจำหน่าย นอกจากนี้ ยังได้มีการนำเรื่องนี้ไปสร้างเป็นอะนิเมะ จำนวน 26 ตอน ซึ่งออกฉายทางทีวีโตเกียว ตั้งแต่ 4 เมษายน - 6 ตุลาคม พ.ศ. 2541 โดยในอะนิเมะจะมีเนื้อหาที่แตกต่างจากในนิตยสารมาก

หลังจากนั้น ได้มีการสร้างเกมเพลย์สเตชันภาคใหม่ ใช้ชื่อว่า Sister Princess ~ Pure Story ~ ออกวางจำหน่ายเมื่อ 13 ธันวาคม พ.ศ. 2544 และได้ทำการสร้างอะนิเมะภาคใหม่ขึ้นอีกครั้ง โดยใช้ชื่อว่า Sister Princess: RePure ซึ่งอ้างอิงเนื้อหาจากนิตยสารเป็นหลัก

ในเดือนกันยายน พ.ศ. 2546 ซิสเตอร์ปรินเซสได้ถูกนำออกจากนิตยสารเด็งเงคิ G's แมกกาซีน โดยมีคอลัมน์ใหม่คือ Futakoi มาแทนที่ ซึ่งหลังจากนั้นเรื่องนี้ก็ไม่ได้มีการนำมาสร้างต่อใด ๆ อีก

 ตัวละคร 
 รายชื่อตัวละครต่อไปนี้เป็นตัวละครหลักของซีรีส์ สำหรับตัวละครที่ปรากฏเฉพาะในอะนิเมะ ดูที่ ซิสเตอร์ปรินเซส (อะนิเมะ)

 พี่ชาย 
 มินากามิ วาตารุ () 
 ให้เสียงโดย: เคนจิ โนจิมะ
 วาตารุเป็นพี่ชายของน้องสาวทั้ง 12 คน ซึ่งน้องสาวทุกคนล้วนแต่ชอบเขา

 น้องสาว 
น้องสาวทั้ง 12 คนของมินากามิ วาตารุ แต่ละคนจะใช้คำที่เรียกพี่ชายแตกต่างกันออกไป

 คาเรน () 
 ให้เสียงโดย: นัตสึโกะ คุวาทานิ
 วันเกิด: 23 กันยายน
 ราศี: กันย์
 ความสูง: 148 เซนติเมตร
 คาเรนเป็นคนที่ดูเหมือนจะสนิทกับพี่ชายมากที่สุด เป็นเด็กที่ร่าเริงและอารมณ์ค่อนข้างอ่อนไหว เอมีงานอดิเรกคือเล่นเปียโน และมีความสามารถในด้านการทำอาหาร โดยเฉพาะขนมหวาน คำที่เธอใช้เรียกพี่ชายคือ โอนีจัง ()

 คาโฮะ () 
 ให้เสียงโดย: ฮิซาโยะ โมจิซึกิ
 วันเกิด: 7 มกราคม
 ราศี: มังกร
 ความสูง: 143 เซนติเมตร
 คาโฮะโดยปกติเป็นคนที่ไม่ค่อยมั่นใจในตนเอง แต่เธอสมัครเป็นเชียร์ลีดเดอร์ที่โรงเรียนเพื่อที่จะเชียร์พี่ชาย คำที่เธอใช้เรียกพี่ชายคือ โอนีจามะ ()

 มาโมรุ () 
 ให้เสียงโดย: ยูมิโกะ โคบายาชิ
 วันเกิด: 19 ตุลาคม
 ราศี: ตุลย์
 ความสูง: 150 เซนติเมตร
 มาโมรุเป็นสาวน้อยที่ชื่นชอบกีฬามาก กีฬาที่ถนัดคือสโนว์บอร์ด และสเก็ตน้ำแข็ง เธอมักจะชวนพี่ชายไปเล่นกีฬาบ่อย ๆ คำที่เธอใช้เรียกพี่ชายคือ อะนี ()

 ซาคุยะ () 
 ให้เสียงโดย: ยูอิ โฮริเอะ
 วันเกิด: 20 ธันวาคม
 ราศี: ธนู
 ความสูง: 159 เซนติเมตร
 ซาคุยะเป็นคนที่ช่างคุย มีความมั่นใจในตนเองสูง และมีบุคลิกเป็นผู้ใหญ่ เธอมักจะแต่งตัวตามแฟชั่นอยู่เสมอ เธออยากให้พี่ชายมองเธอในฐานะผู้หญิงคนหนึ่ง ไม่ใช่น้องสาว คำที่เธอใช้เรียกพี่ชายคือ โอนีซามะ ()

 ฮินาโกะ () 
 ให้เสียงโดย: ชิเอมิ ชิบะ
 วันเกิด: 15 สิงหาคม
 ราศี: สิงห์
 ความสูง: 132 เซนติเมตร
 ฮินาโกะเป็นน้องคนเล็กในบรรดาพี่น้องทั้งหมด จึงมักขี้เหงาและขี้ตกใจตามประสาเด็ก ๆ งานอดิเรกของเธอคือวาดรูป คำที่เธอใช้เรียกพี่ชายคือ โอนีตามะ ()

 มาริเอะ () 
 ให้เสียงโดย: เรียวกะ ยูซึกิ
 วันเกิด: 4 เมษายน
 ราศี: เมษ
 ความสูง: 148 เซนติเมตร
 มาริเอะเป็นคนที่มีร่างกายอ่อนแอมาตั้งแต่เด็ก งานอดิเรกของเธอคืออ่านหนังสือและถักไหมพรม เธอเลี้ยงสุนัขไว้ตัวหนึ่งชื่อมิคาเอล คำที่เธอใช้เรียกพี่ชายคือ อะนิอุเอะซามะ ()

 ชิรายูกิ () 
 ให้เสียงโดย: คุมิโกะ โยโกเตะ
 วันเกิด: 11 กุมภาพันธ์
 ราศี: กุมภ์
 ความสูง: 140 เซนติเมตร
 ชิรายูกิชอบการทำอาหารมาก มักจะทำอาหารให้พี่ชายทานเป็นประจำ และมักจะมีเมนูที่แปลกใหม่เสมอ คำที่เธอใช้เรียกพี่ชายคือ นีซามะ ()

 รินริน () 
 ให้เสียงโดย: จิโระ คันซากิ
 วันเกิด: 9 กรกฎาคม
 ราศี: กรกฎ
 ความสูง: 152 เซนติเมตร
 รินรินมีงานอดิเรกคือชอบคิดค้นสิ่งประดิษฐ์พวกเครื่องยนต์กลไกอยู่เสมอ ผลงานประดิษฐ์ของเธอมีมากมาย เช่น "เมก้ารินริน" เป็นหุ่นยนต์เหมือนตัวเธอ คำที่เธอใช้เรียกพี่ชายคือ อะนิกิ ()

 จิคาเงะ () 
 ให้เสียงโดย: อายาโกะ คาวาสุมิ
 วันเกิด: 6 มีนาคม
 ราศี: มีน
 ความสูง: 157 เซนติเมตร
 จิคาเงะเป็นคนใจเย็นและชอบเรื่องลึกลับต่าง ๆ รวมถึงเรื่องไสยศาสตร์และเวทมนตร์ คำที่เธอใช้เรียกพี่ชายคือ อะนิคุง ()

 ฮารุกะ () 
 ให้เสียงโดย: ยูมิ คาคาซึ
 วันเกิด: 16 พฤษภาคม
 ราศี: พฤษภ
 ความสูง: 156 เซนติเมตร
 ฮารุกะมาจากประเทศเยอรมนี เธอมีความสามารถด้านศิลปะการต่อสู้ญี่ปุ่นด้วยอาวุธโบราณ ได้แก่ ง้าว และการยิงธนู คำที่เธอใช้เรียกพี่ชายคือ อะนิงิมิซามะ () 

 โยทสึบะ () 
 ให้เสียงโดย: โทโมเอะ ฮันบะ
 วันเกิด: 21 มิถุนายน
 ราศี: เมถุน
 ความสูง: 149 เซนติเมตร
 โยทสึบะมาจากประเทศอังกฤษ เธอชอบเรื่องสืบสวนสอบสวน และพยายามสืบเกี่ยวกับเรื่องราวเกี่ยวกับพี่ชาย คำที่เธอใช้เรียกพี่ชายคือ อะนิจามะ ()

 อารีอา () 
 ให้เสียงโดย: นานะ มิซุกิ
 วันเกิด: 2 พฤศจิกายน
 ราศี: พิจิก
 ความสูง: 139 เซนติเมตร
 อาเรียมาจากประเทศฝรั่งเศส เป็นเด็กที่ค่อนข้างขี้กลัว และยังชอบทางขนมหวานมาก คำที่เธอใช้เรียกพี่ชายคือ นียะ ()

 ตัวละครอื่น ๆ 
 จียะ () 
 แม่บ้านของอาเรีย

 เมก้ารินริน () 
 หุ่นยนต์ที่รินรินสร้างขึ้นเลียนแบบตนเอง

 มิคาเอล () 
 สุนัขของมาริเอะ

 แหล่งข้อมูลอื่น 
 เว็บไซต์ทางการ  
 เว็บไซต์ทางการของอะนิเมะ 
 เว็บไซต์ทางการของอะนิเมะภาค RePure 
 Sister Princess แฟนไซต์ภาษาอังกฤษ 
 Sister Princess : My Sweet Twelve Angels  แฟนไซต์ภาษาไทย

หมวดหมู่:วิชวลโนเวล
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวฮาเร็ม